Serien benyttet seg av de gjeldende fordommer og oppfatninger av vekterbransjen. Dette er folk som liker å gå i politiaktig uniform og snakke om beredskap, men som ikke hadde godt nok utviklede sjelsevner til å komme inn på Politihøyskolen. De kjører utrykningsbil med lamper på taket og jakter uautoriserte plakatoppklistrere med stort alvor. De er store barn med kjellerstua full av samurai- og kampsportgreier. En er tidligere dørvakt.